वॉयस असिस्टेंट को भाषा सिखाने पर कंपनियां करोड़ों रु खर्च कर रहीं
मेरियस कोटेस्कू और ज्यार्जी चिनचेव ने अभी हाल में बताया कि किस तरह उनके स्टूडेंट उच्चारण में आने वाली मुश्किलों से निपटने की कोशिश करते हैं। यूरोप में अमेजन के ये दो डेटा साइंटिस्ट कंपनी के डिजिटल असिस्टेंट अलेक्सा को लेंग्वेज और उच्चारण की बारीकियां
मेरियस कोटेस्कू और ज्यार्जी चिनचेव ने अभी हाल में बताया कि किस तरह उनके स्टूडेंट उच्चारण में आने वाली मुश्किलों से निपटने की कोशिश करते हैं। यूरोप में अमेजन के ये दो डेटा साइंटिस्ट कंपनी के डिजिटल असिस्टेंट अलेक्सा को लेंग्वेज और उच्चारण की बारीकियां समझाते हैं।
वे स्थानीय लोगों की रिकॉर्डिंग और आर्टिफिशियल इंटेलिजेंस की मदद से अलेक्सा को आइरिश लहजे में अंग्रेजी बोलना सिखाते हैं।
दोनों साइंटिस्ट वॉयस को अलग-अलग हिस्सों में बांटने की चुनौतियों पर काम कर रही अमेजन के टेक्नोलॉजी विशेषज्ञों की टीम का हिस्सा हैं।
रिसर्चरों की सोच है कि एआई से चलने वाले डिवाइस, बॉट्स और स्पीच सिंथेसाइजर अनंत क्षेत्रीय उच्चारणों को दोहरा सकेंगे।
आवाज को अलग-अलग हिस्सोें में करना शब्दों और वाक्य रचना को समझने से ज्यादा मुश्किल है। स्पीकर के स्वर, ध्वनि और उच्चारण से अक्सर शब्द को सही अर्थ और भावनात्मक वजन मिलता है।
भाषाविद लेंग्वेज के इस फीचर को ध्वनि और लय के पैटर्न कहते हैं। इसे मशीनों को समझने में बेहद मुश्किल होती है। एआई, कंप्यूटर चिप्स और हार्डवेयर में खोजों से रिसर्चरों के लिए वॉयस को अलग करने के मसले को सुलझाने में कामयाबी मिली है।
कंप्यूटर जनरेटिड स्पीच को सुनने के हिसाब से सुखद और अनुकूल बना दिया गया है।
शोधकर्ताओं का कहना है, इस काम से जनरेटिव एआई का विस्फोट होगा। यह टेक्नोलॉजी चैटबॉट्स को अपने रिस्पॉन्स बनाने में मदद करेगी। चैट जीपीटी और बार्ड जैसे चैटबॉट किसी दिन यूजर की वॉयस कमांड पर काम करेंगे और मौखिक जवाब देंगे।
एनालिस्ट का कहना है, इसके साथ अलेक्सा और एपल सिरी जैसे वॉयस असिस्टेंट अधिक संवाद करेंगे और इस टेक्नोलॉजी में कंज्यूमर की दिलचस्पी बढ़ाएंगे।
अलेक्सा, सिरी और गूगल असिस्टेंट जैसे वॉयस असिस्टेंट को कई भाषाओं में बोलना सिखाने की प्रक्रिया बेहद खर्चीली और लंबी है।
टेक्नोलॉजी कंपनियों ने डिजिटल असिस्टेंट्स की सिंथेटिक वॉयस बनाने के वास्ते हजारों घंटों की स्पीच रिकॉर्ड करने के लिए वॉयस एक्टर्स की सेवाएं ले रखी हैं। इस रिसर्च पर करोड़ों रुपए खर्च हो रहे हैं।
सहायक के रूप में काम करेंगे वॉयस असिस्टेंट
ड्यूशे बैंक रिसर्च में सीनियर एक्सपर्ट मेरियन लेबोरे कहते हैं, टेक्नोलॉजी से टेक्स्ट के आधार पर मानव की आवाज और सिंथेटिक ऑडियो को विभिन्न भाषाओं,उच्चारणों और बोलियों में बनाना संभव हो गया है। अमेजन पर एआई की होड़ में माइक्रोसॉफ्ट और गूगल जैसे प्रतिद्वंद्वियों की बराबरी करने का दबाव है। अलेक्सा के लिए अमेजन के प्रमुख साइंटिस्ट रोहित प्रसाद ने बताया कि वे वॉयस असिस्टेंट को बोलने वाले हमेशा उपलब्ध निजी एआई के रूप में देखते हैं।
बर्नहार्ड वार्नर
© The New York Times